**ארז אהרון** (נולד ב-24 בינואר 1974) הוא צייר ישראלי.

ביוגרפיה
--------

ארז אהרון נולד בראשון לציון וחי בה גם כיום.

אהרון החל ללמוד ציור ורישום בשנת 2007 ב"מדרשה" בבית ברל. משם המשיך לשנתיים של לימודי ציור אצל ישראל הירשברג ב"סדנה לציור ורישום", ובסוף 2009 יצא לאומבריה, איטליה, לסמסטר של לימודי ציור נוף.

משחזר לארץ המשיך ללמוד ציור פיגורטיבי בכיתת אמן אצל ארם גרשוני, בסטודיו "התחנה" בתל אביב.

בשנת 2012 הציג תערוכת יחיד - "התחלות" - במרכז חייק לאמנות עכשיוית ביפו. בטקסט המלווה לתערוכה נכתב "הציור שואב את כוחו מקשר בלתי אמצעי בין הצייר לאובייקט שלו. אדם מביט בחפץ ומצייר. קשר אינטימי של אדם ועולם המייתר מעבדי מציאות כמו מצלמה או מחשב... הממד הסימבולי הוא רק אחד הממדים בציור שאינו מוותר על המחויבות הציורית והבלתי מתפשרת שלו לאובייקט ולעצמו". אהרון עצמו סיפר בהקשר לתערוכה זו: "מקובל ללכת אחורה לאיקונות כמו רמברנדט, ולאסקז, שארדן וכן הלאה אבל אני מאמין שדווקא המורים שמהם למדתי ישירות זיקקו נאמנה את כל המסורת שלפניהם ואני מסתכל אליה דרכם", אומר הצייר. "זה גם סוג של יישור קו ופרידה מהמורים שלי, פרידה והכרת תודה. מעין מחווה שקטה".

בשנת 2016 הציג לראשונה תערוכת יחיד בגלריה גורדון בתל אביב, בה הוא מיוצג עד היום. כותב יונתן הירשפלד על עבודותיו של אהרון באתר הגלריה: "שיבולת בודדה עקודה לקיר. עלה יבש או שניים זה לצד זה. אצטרובל מונח כמו פרפר משופד על לבד במגרות המוזיאון המקטלגות וממיינות את בני מינו. פקעת צמר אדום, גופנית ומדממת- אולי בדמיון, בפועל סטרילית, מנוטרלת, כבשה- הרחק מהעדר. ארז אהרון מביא את העולם לסטודיו בדגימות. הוא מתרגם את הטבע לספסימנטים. הוא מתמודד עם הריבוי בתנאי מעבדה."

בשנת 2020 אצר אהרון את תערוכת היחיד של צוקי גרביאן, "אמריקה", בגלריה מאיה, בתל אביב.

בשנת 2022 הציג אהרון את התערוכה "חוט מחשבה" בגלריה גורדון בירושלים. בהקדמה לספר האמן שיצא עם התערוכה כתבה ד"ר נאוה סיביליה שדה: "עבור אהרון מהווה מלאכת הציור תהליך, הנעשה במצב של בדידות, כאשר האמן שוהה עם עצמו, בגפו, אל מול בד הציור, הצבעים והמכחולים. ... שהות מרובה זו במצב החניכה הולידה את סגנונו האישי של אהרון: בניגוד למוריו הוא מצייר במשיכות מכחול רחבות ואינו מרבה בפרטי פרטים, כגון נימים עדינים.. ומבקש לקיים סוג של הכללה בעבודותיו. הכללה זו מעניקה לדימויים ממד מטונימי, משמעות סמלית-ייצוגית המתרחבת מעבר למשמעות הקונקרטית של הדימוי עצמו".

בשנת 2023 הציג אהרון תערוכת יחיד נוספת בגלריה גורדון בתל אביב. התערוכה בשם "היהודי הנודד" קיבלה ממד סמלי אקטואלי כשנפתחה במהלך מלחמת ה-7 באוקטובר, וכמו בהזמנה, ייצגה את הלך הרוח הציבורי כמו גם את מצבם הקונקרטי של רבים מהמפונים בתקופה זו. כתב יונתן הירשפלד בטקסט המלווה לתערוכה: "על פי האגדה, היהודים שגלו מארצם וחיים כזרים סתגלניים בכל מקום, נושאים בנדודיהם את עונשו של קין.. אלו הם היהודים: אין להם בית והם זרים בכל מקום... הצמח קיבל כנראה את שמו כי מיוחסות לו התכונות של סתגלנות ונוודות. .. זהו צמח שבה בעת יש בו פשטות.. שולי הצומח .. אך גם איזו יוקרה מלכותית הבאה לידי ביטוי בצבע הסגול העז של עליו. ציוריו של ארז אהרון מבודדים את העלים האלו, הופכים אותם לממצא מעבדה, מניחים אותם על רקע ניטרלי ותאורה אופטימלית. הם "ריאליסטיים" אבל מתפקדים כמעט כמו ציור מופשט ובו כתם סגול-ירוק אחד בליבו של משטח בהיר, ריק ועמום. הצל שלהם מזכיר לנו שזה חלל ושיש פה נפח ואשליה. ציורים אלו של עלי היהודי הנודד.. הם שיר הייקו, קוואן, הופעתם של העלים על הרקע הלבן מעלה על הדעת סדק, שבר, אולי אפילו מזוזה, והם מהווים שלב חדש של עידון וזיכוך בתוך מכלול יצירתו של אהרון."

במרץ 2024 תפתח תערוכת יחיד של אהרון, Wondering Jew, בחלל גלריה גורדון במנהטן, ניו יורק.

רבות נוספות מעבודותיו מוצגות באוספים חשובים בארץ ובעולם.

במהלך השנים לימד אהרון בסטודיו התחנה, סדנת אמני הקיבוץ, אטליה, כיתת אמן פרטית וכן מנחה סדנאות ציור נוף בארץ ובחו"ל.

גלריית תמונות
-------------

* Brothers, oil on canvas, 2012Brothers, oil on canvas, 2012
* Untitled I 2024 oil on canvas mounted on woodUntitled I 2024 oil on canvas mounted on wood
* Untitled II 2024 oil on canvas mounted on woodUntitled II 2024 oil on canvas mounted on wood
* Untitled III 2024 oil on canvas mounted on woodUntitled III 2024 oil on canvas mounted on wood
* Untitled i 2024 Oil on canvas mounted on woodUntitled i 2024 Oil on canvas mounted on wood
* Untitled ii 2024 Oil on canvas mounted on woodUntitled ii 2024 Oil on canvas mounted on wood
* Untitled iii 2024 Oil on canvas mounted on woodUntitled iii 2024 Oil on canvas mounted on wood
* Untitled II 2023 Oil on canvas mounted on woodUntitled II 2023 Oil on canvas mounted on wood
* Untitled I 2023 Oil on canvas mounted on woodUntitled I 2023 Oil on canvas mounted on wood
* Untitled 2023 oil on woodUntitled 2023 oil on wood
* Door  2021 oil on canvasDoor 2021 oil on canvas
* Untitled 2020 Oil on canvas mounted on woodUntitled 2020 Oil on canvas mounted on wood
* Orpheus oil on canvas 2018Orpheus oil on canvas 2018
* Untitled 2017 oil on canvasUntitled 2017 oil on canvas
* Untitled, 2017, oil on canvas mounted on woodUntitled, 2017, oil on canvas mounted on wood
* Untitled 2016 Oil on canvas mounted on woodUntitled 2016 Oil on canvas mounted on wood
* Diptych 2016 oil on canvas mounted on woodDiptych 2016 oil on canvas mounted on wood
* Arim tehomot 2 2016 oil on canvasArim tehomot 2 2016 oil on canvas
* Untitled 2014 Oil on canvas mounted on woodUntitled 2014 Oil on canvas mounted on wood
* Brothers3 oil on canvas 2012Brothers3 oil on canvas 2012
* Self portrait 2012 oil on canvas mounted on woodSelf portrait 2012 oil on canvas mounted on wood

תערוכות יחיד נבחרות
-------------------

* 2024 - "Wondering Jew" – גלריה גורדון, מנהטן, ניו-יורק, ארה"ב
* 2023 – "היהודי הנודד"- גלריה גורדון, תל אביב
* 2022 – "חוט מחשבה" – גלריה גורדון, ירושלים
* 2018 - יריד אמנות "צבע טרי", תל אביב
* 2016- יריד אמנות "צבע טרי", תל אביב
* 2016– "חוט ערוב", גלריה גורדון, תל אביב
* 2015- "Crossroads", גלריה פלורנטין 45, תל אביב, עם דנה פקמן
* 2015 - "התחלות", מרכז חייק לאמנות עכשווית, יפו

תערוכות קבוצתיות נבחרות
-----------------------

* 2016 - תערוכה קבוצתית, גלריית גורדון, תל אביב
* 2015 - תערוכת קיץ, גלריה גורדון, תל אביב
* 2014 - גלריית התחנה, תל אביב
* 2013 - פתיחת גלריית התחנה, תל אביב
* 2012 – "מאחורי היער", גלריה פלורנטין 45, תל אביב
* 2012 – "עם ציירים", מרכז חייק לאמנות עכשווית, יפו
* 2012 – "טחנות רוח", הגלריה העירונית כפר סבא

קישורים חיצוניים
----------------

* 

* אתר האינטרנט הרשמי של ארז אהרון

* אתר האינטרנט הרשמי של ארז אהרון
* ארז אהרון באינסטגרם
* אתר האינטרנט הרשמי של ארז אהרון
* דף אמן של ארז אהרון באתר גלריה גורדון
* על יצירותיו של האמן "דגימות" - יונתן הירשפלד
* על התערוכה "התחלות", אתר "הבמה"
* רעות ברנע, תערוכה: "מאחורי היער" בגלריה פלורנטין 45, באתר כלכליסט, 19 בספטמבר 2012
* ארז אהרון, ברשת החברתית אינסטגרם

הערות שוליים
------------

1. ↑  עניין - מרכז חייק: תערוכת יחיד לארז אהרון, באתר www.habama.co.il
2. ↑  ארז אהרון: דגימות, באתר www.gordongallery.co.il (באנגלית)
3. ↑  גלריה גורדון, **ארז אהרון - חוט מחשבה**, תל אביב, ישראל: הוצאת גלריה גורדון, 2022, עמ' 7-10

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ארז אהרון"**.